Միխայիլ Ավիլով (նկարիչ)

**Միխայիլ Իվանովիչ Ավիլով** (, ), ռուս և խորհրդային նկարիչ, ուսուցիչ, ՌԽՖՍՀ ժողովրդական նկարիչ (1953), ԽՍՀՄ գեղարվեստի ակադեմիայի իրական անդամ (1947), Ստալինյան մրցանակի առաջին աստիճանի դափնեկիր (1946)։

## Կենսագրություն
Մ. Ավիլովը ծնվել է 1882 թվականի սեպտեմբերի 6-ին (18), Սանկտ Պետերբուրգում։ Եղել է Առաջին համաշխարհային պատերազմի մասնակից։

1893 թվականին սովորել է Արվեստների խրախուսման կայսերական միության նկարչական դպրոցում։

1903 թվականին սովորել է Լ. Դմիտրև-Կավկազկու ստուդիայում։

1904 թվականին սովորել է Գեղարվեստի բարձրագույն դպրոցում, Ֆրանց Ռուբոի արվեստանոցում, 1910 թվականից` Նիկոլայ Սամոկիշի մոտ։

1913 թվականին նրան շնորհվել է նկարչի կոչում` «Ցարևիչը զբոսանքի ժամանակ» նկարի համար (1.11.1913)

1916 թվականին ստացել է առաջին մրցանակը «Արվեստների խրախուսման միության» կողմից` «Օպրիչնիկները» նկարի համար։

1918 թվականին Սիբիրում (Իրկուտսկ, Տյումեն, Բառնաուլ) աշխատել է հրատարակչություններում, թատրոններում, դասավանդել տարբեր նկարչական դպրոցներում։

1921 թվականին դասավանդել է «Արվեստների խրախուսման միության» նկարչական դպրոցում և Գեղարվեստի ակադեմիայում։

1922 թվականին դասավադել է Լենինգրադի գեղարվեստական արդյունաբերության քոլեջում (մինչև 1930 թվականը)։

1923 թվականին եղել է Հեղափոխական Ռուսաստանի նկարիչների ասոցիացիայի անդամ։

1941 թվականին աշխատել է շրջափակված Լենինգրադում (մինչև դեկտեմբեր)։

1947 թվականին դարձել է ԽՍՀՄ գեղարվեստի ակադեմիայի իրական անդամ։ Դասավանդել Լենինգրադի Ի. Ե. Ռեպինի անվան գեղանկարչության, քանդակագործության և ճարտարապետության ինստիտուտում (մինչև իր մահը), ունեցել է պրոֆեսորի, արվեստագիրության դոկտորի կոչում։

1953 թվականին ստացել է ՌԽՖՍՀ ժողովրդական նկարչի կոչում։

Մ. Ավիլովը մահացել է 1954 թվականի ապրիլի 14-ին։ Թաղված է Տիխվինսկի գերեզմանատանը։ Շիրմաքարը Ն. Դավիդկինի քանդակած կիսանդրին է։

## Մրցանակներ
* Աշխատանքային կարմիր դրոշի շքանշան (1941)
* Մեդալ «1941-1945 թվականներին Հայրենական մեծ պատերազմում բարեխիղճ աշխատանքի համար»
* ՌԽՖՍՀ ժողովրդական նկարիչ (1953)
* ՌԽՖՍՀ վաստակավոր արտիստ (1944)
* Առաջին աստիճանի Ստալինյան մրցանակ (1946) «Լույսի մենամարտը Չելուբեյի հետ Կուլիկովյան դաշտում» նկարի համար (1943)

## Ստեղծագործություն
Պատկերել է հիմնականում մարտանկարներ, պատմական կտավների վարպետ է։ Առաջին համաշխարհային պատերազմի տարիներին առաջին ռազմաճակատային էսքիզները հրապարակվել են պետրոգրադյան «Նիվա», «Ռուսաստանի արևը» ամսագրերում։ Բազմաթիվ նկարներ ստեղծվել են որպես բազմաֆիգուր կոմպոզիցիաներ, ըստ հերոսապատմական սկզբունքների։ Ստեղծագործությունն ընդհանուր առմամբ նվիրված է ռուսական նշանակալի իրադարձություններին և քաղաքացիական պատերազմի ժամանակաշրջանին։ Կատարել է նաև գրքերի գծապատկերման աշխատանքներ, 1920-ական թվականների բազմաթիվ պաստառների հեղինակ է։

## Պատկերասրահ
Հեղինակի նկարները գտնվում են` Տրետյակովյան պատկերասրահում, Ռուսական պետական թանգարանում, Պերմի նկարների պատկերասրահում, Դնեպրոպետրովսկի գեղարվեստի թանգարանում, Դնեպրեպետրովսկի Դ. Յավորնիցկու անվան պատմական թանգարանում, Վ. Վերեշագինի անվան Նիկոլաևյան գեղարվեստի թանգարանում, հանրային և մասնավոր հավաքածուներում։

## Ցուցահանդես
Ցուցահանդեսների սկսել է մասնակցել 1908 թվականից, այդ թվում` Գեղարվեստի ակադեմիայի, Ա. Կուինջի անվան միության և այլ ցուցահանդեսների։

## Տես նաև
* Սանկտ Պետերբուրգի նկարիչների միություն

## Ծանոթագրություններ

## Աղբյուրներ
* 
* *Двести лет Академии художеств СССР. Каталог выставки*. — Л.-М.: Искусство, 1958. — С. 213.
* *Государственный Русский музей. Живопись. Первая половина XX века. Каталог. А—В. Т.8.* — СПб.: Palace Edition, 1997. — С. 17—18.
* 
* *Ленинградская школа живописи. Очерки истории*. СПб: Галерея АРКА, 2019.

## Արտաքին հղումներ
* Կենսագրություններ

Կատեգորիա:20-րդ դարի ռուս նկարիչներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Առաջին համաշխարհային պատերազմի մասնակիցներ
Կատեգորիա:Առաջին համաշխարհային պատերազմին մասնակցած ռուսական ռազմական գործիչներ
Կատեգորիա:Գրաֆիկական դիզայներներ
Կատեգորիա:Խորհրդային մանկավարժներ
Կատեգորիա:Խորհրդային նկարիչներ
Կատեգորիա:ՌԽՖՍՀ արվեստի վաստակավոր գործիչներ
Կատեգորիա:Ռուս գրաֆիկներ
Կատեգորիա:Ռուս դիմանկարիչներ
Կատեգորիա:Ռուսական կայսրության նկարիչներ
Կատեգորիա:Սանկտ Պետերբուրգի նկարիչների միության անդամներ
Կատեգորիա:Ստալինյան մրցանակի դափնեկիրներ